钦定古今图书集成/明伦汇编/氏族典/第503卷 > 陆梦发
## 钦定古今图书集成/明伦汇编/氏族典/第503卷 > 陆梦发

按《万姓统谱》，梦发字太初，歙人。幼颖悟，长博览精研，
尤深于《春秋》之学。登宝祐四年进士，充江东安抚司
干办公事，再除太府寺丞。时海寇拒命，有旨令梦发
以奉使率兵讨之。梦发叹曰：“既为臣受命，当致身而
已。”义军失利，梦发遂没于王事。年五十三，赠朝请大
夫。梦发为人，尚气节，喜推奖后进，为文瑰奇典雅，笔
札尤精，有诗文曰《乌衣集》并《圻南集》。